fr en ne war nl nl nl fr fr en fr en en en nl af af af af af af af af de en nl en en en lt nl de zh af nl nl es en en sv lt nl nl nl en kn fr hu en en en en en fr en en nl az ja en it tr en af sv tr eo fi en en en en en en fr ru es en en en nl en en sv fr it en af de en it en de en de en en af de nl es en es it hu fr cs es pl pl en en en en war es en fr fr it de eo hu sv en nl fr en ta ceb af nl en ca nl la nl de hu nl fr de en en en en af en en ca en ceb af ca af en af de af nl af fr es es af
Peugeot RCZ Coupe | Rapport InRat
Geen motorentoesias het as kind ’n plakkaat van ’n diesel-Golf of ’n Hilux-bakkie teen sy kamermuur gehang nie. As kinders kyk ons eerder met blink oë na Porsches en Nissan GT-R’s. Maar met die grootword is daar twee redes hoekom ons selde ’n vurige sportmotor koop: Hulle is onbekostigbaar vir die meeste mense, en, soos enigiemand wat al ’n skootrekenaar in ’n afslaandak-Jaguar probeer pak het sal weet, ook gruwelik onprakties.
Maar hoe gemaak as jy geen nut het vir al die ekstra ruimte van ’n sedan of sportnutsvoertuig nie? En jy geld het vir iets spesiaal, al rek daai rande nie tot by ’n Porsche se prys nie? Peugeot het dalk die antwoord.
Die RCZ is onlangs kosmeties opgekikker. Daai gapende bek is vervang met ’n mooi nuwe gesiggie om sy identiteit as deel van Peugeot se nuwe-geslag motors te vestig, maar meganies is hy onveranderd. Dit pla nie, want daar het nie veel met die RCZ geskort nie. Ook die binneruim is onveranderd gelaat, behalwe dat die voorpaneel nou beskikbaar is met ’n handgestikte leeroortreksel – die liggrys-en-swart kombinasie in ons pêrelwit-toetsmotor het hom duur laat vertoon. Verder het hy steeds die slanke boë aan weerskante van die dak wat die voorste- en agterste wielnisse met mekaar verbind, en die astrante wegvou-vlerkie op die bagasiebak bly ook onveranderd. Dit alles sorg dat die RCZ goedkeurende kopknikke van ander padgebruikers kry.
Danksy groot vensters is uitsig na buite eersteklas, en omdat die RCZ so plat op die pad sit, is sy hantering vasvoetig deur die kronkels. Die elektriese kragstuur (en 19-duim bande) gee verbasend baie terugvoer na die bestuurder, en sy ferm vering sorg dat bakrol goed beheer word.
Die handrat-RCZ ontwikkel 147 kW en 275 Nm danksy ’n 1.6-liter turbo-stofie, wat saam met ses kort ratverhoudings beteken dat hy sy man kan staan teen ander klein koepees. Ook lang snelweg-reise is geen beproewing nie: ek het myself telkemale aan die verkeerde kant van die spoedgrens betrap omdat die kajuit so stil is, en omdat die enjin nooit voel asof hy hard werk nie. Hierdie is ’n sportmotor wat ewe gemaklik in die stad as op die langpad is.
Die goeie nuus gaan verder as net aanloklike stilering, ’n mooi binneruim en sportiewe padgedrag, want hy is verbasend prakties ook. Die agtersitplekke is nou wel nutteloos en weggesteek onder die plat agterruit (met sy kenmerkende dubbele hobbels), maar die bagasieruim is reusagtig vir ’n klein koepee. Hy is eintlik ’n tweesitplek-motor met genoeg bagasieruimte vir ’n week-lange vakansie.
Teen R432 900 is die handrat-weergawe nie goedkoop nie, maar met sy verleidelike aansig, sportiewe padgedrag, goeie toerusting en uitsonderlike binneruim sal hy koepee-kopers se harte verower. Want geen motorentoesias het daarvan gedroom om ’n busbestuurder te word nie – en dis nooit te laat om ’n gelukkige jeug te geniet nie!
1.6 liter, viersilinder-petrol, turbo
147 kW @ 5800 r/min. en 275 Nm @ 1700 r/min.
0-100 km/h in 7.5 sek. en 240 km/h topsnelheid
6.7 ℓ/100 km en 155g CO2/km
3-jaar/100 000 km waarborg, 5-jaar/100 000 km onderhoudsplan, Versien elke 20 000 km
Subaru BR-Z (handrat), Mazda MX-5, Audi TT Coupé 1.8T FSI, Mercedes-Benz C180 Coupé
No one have left a comment for this post yet!
Click here to cancel reply.
Volg ons op Facebook
Wys jou. Kennis en [...]
{automotive} A few weeks [...]
Opel Adam story & shoot for Rapport InRat | Desmond Louw / Antonia Heil / dna photographers / wedding portrait editorial automotive / Cape Town South Africa/ Berlin Germany
{automotive} A few weeks [...]
Opel Adam story & shoot for Rapport InRat – Antonia Heil | photographer + journalist | Cape Town, South Africa // Berlin, Germany
Dit is nou 'n [...]
Hi Nosipho, Could you send [...]
Hi, I hope this email [...]
Jy weet dit Jay! [...]
Ek ry die Giulietta [...]
Ek wil nie weet [...]
Goeie prys, awesome kar! [...]
Ek sal graag die [...]
Webtuiste deur Desmond Louw